Nemzeti Adó- és Vámhivatal
[bookmark: _Toc0]Dízeltámogatás: minden fontos infó egy helyen
Az alapvető tudnivalóktól a speciálisabb élethelyzetekig mindenki megtalálja a választ kérdéseire a Nemzeti Adó- és Vámhivatal (NAV) friss, dízeltámogatással kapcsolatos tájékoztatójában. A legfontosabb: a támogatást nem kell igényelni, a Magyar Államkincstár automatikusan folyósítja a NAV adatai alapján. Minden további információ elérhető a NAV honlapján, a Dízeltámogatás csempén.Az első részletet 2026. szeptember 30-án folyósítja a Kincstár. A dízeltámogatás a legfeljebb 150 lóerős, kizárólag dízelüzemű autó üzembentartójának jár. A jogosult magánszemélyek – köztük az egyéni vállalkozók és az őstermelők is – csak egy autó után kaphatnak támogatást. A támogatás összege személyenként összesen 20 ezer forint.A jogosultságot a NAV a járműnyilvántartás adatai alapján állapítja meg. A támogatásért nem kell kérelmet benyújtani, azt a Magyar Államkincstár automatikusan, négy részletben folyósítja. Akinek a NAV ismeri a bankszámlaszámát, annak az összeg bankszámlára érkezik, akinek nem, az postán kapja meg.A NAV honlapján közzétett Gyakran ismételt kérdések számos élethelyzetre választ ad: például arra, mi történik, ha valaki év közben vásárolt vagy adott el dízelautót, több autója van, hibrid vagy céges járművet használ, de részletesen bemutatja azt is, mi a teendő sikertelen postai kézbesítés esetén.A dízeltámogatáshoz kapcsolódó valamennyi fontos információ és részletes tájékoztató egy helyen, a NAV honlapjának Dízeltámogatás csempéje alatt érhető el.

